 7. Serviciul buget, investiții, administrativ

     7.1 Compartimentul  buget și ordonanțări  
a) întocmește și elaborează la termenul scadent proiectul bugetului de venituri și cheltuieli al Direcției Generale de Asistență Socială și Protecția Copilului a Județului Suceava, colaborând în acest scop cu toate direcțiile, serviciile și compartimentele din cadrul unității;
b) raportează date în Sistemul de Raportare FOREXEBUG;
c) urmărește execuția bugetului de venituri și cheltuieli al Direcției Generale de Asistență Socială și Protecția Copilului a Județului Suceava asigurând respectarea limitelor maxime a creditelor bugetare și a destinațiilor stabilite;
d) analizează împreună cu compartimentele de specialitate, realizarea prevederilor bugetare în vederea întocmirii și raportării bugetare;
e) execută modificările ce intervin în structura bugetului de venituri și cheltuieli, ca urmare a aprobării unor acte normative;
f) organizează activitatea de evidență a angajamentelor bugetare conform Ordinului ministrului finanțelor publice nr. 1792/2002 pentru aprobarea Normelor metodologice privind angajarea, lichidarea, ordonanțarea și plata cheltuielilor instituțiilor publice, precum și organizarea, evidența și raportarea angajamentelor bugetare și legale, cu modificările și completările ulterioare;
g) urmărește periodic corelația între creditele aprobate prin buget, nivelul dispozițiilor de repartizare și cel al plăților nete de casă;
h) conduce evidența „Ordonanțărilor de plată" și a „Angajamentelor bugetare și legale" în baza prevederilor Ordinului ministrului finanțelor publice nr.1792/2002, cu modificările și completările ulterioare;
i) răspunde de elaborarea documentațiilor privind bugetul de venituri și cheltuieli și defalcarea pe capitole, titluri, articole și alineate, privind bugetul de venituri din activitatea proprie, precum și pe trimestre și de prezentare a lor spre aprobare Consiliului Județean Suceava;
j) răspunde de întocmirea potrivit bugetului aprobat a lucrărilor lunare privind necesarul de surse, în vederea acoperirii la finanțare a cheltuielilor;
k) răspunde de întocmirea deschiderilor de credite în cadrul normelor și creditelor aprobate, pe capitole și titluri de cheltuieli;
l) răspunde de ținerea la zi a evidenței creditelor aprobate pe capitole, subcapitole, articole și alineate;
m) răspunde de ținerea la zi a evidenței creditelor deschise pe capitole și titluri și confruntă periodic evidența cu Trezoreria;
n) analizează propunerile făcute de direcțiile, serviciile/compartimentele din cadrul Direcției Generale de Asistență Socială și Protecția Copilului a Județului Suceava privind rectificarea în cursul anului a bugetului și întocmește documentația necesară în vederea aprobării de către Consiliul Județean Suceava;
o) analizează, verifică și întocmește documentația necesară pentru virările de credite și modificarea creditelor la activitățile finanțate prin bugetul Direcției Generale de Asistență Socială și Protecția Copilului a Județului Suceava;
p) răspunde de întocmirea și aprobarea documentației privind influențele aprobate prin legea rectificativa și repartizarea acestora pe capitole, titluri, articole și alineate;
q) întocmește și prezintă periodic conducerii Direcției Generale de Asistență Socială și Protecția Copilului a Județului Suceava și Consiliului Județean Suceava situațiile statistice și rapoartele de analiză, prevăzute de actele normative;
r) întocmește raportul privind contul de execuție al Direcției Generale de Asistență Socială și Protecția Copilului a Județului Suceava;
s) asigură întocmirea lunară a contului de execuție a plăților bugetare;
ș) coordonează întocmirea unor dări de seamă statistice, rapoarte și informări;
t) ține evidența detaliată a veniturilor și cheltuielilor aprobate prin buget, pe fiecare serviciu specializat de protecție a copilului;
ț) asigură evidența creditelor bugetare aprobate în exercițiul bugetar curent, precum și a modificărilor intervenite pe parcursul exercițiului bugetar curent, a angajamentelor bugetare, a angajamentelor legale;
v) asigură compararea datelor privind creditele bugetare aprobate și angajamentele bugetare și determină creditele bugetare disponibile care pot fi angajate;
x) asigură  la finele lunii, reevaluarea angajamentelor legale exprimate în alte monede decât moneda națională, la cursul de schimb valutar comunicat de Banca Națională  a României, valabil pentru ultima zi lucrătoare a lunii;
y) înregistrează la finele anului totalul plăților efectuate în cursul anului în contul angajamentelor legale încheiate;
z) asigură evidența creditelor de și a creditelor de angajament angajate;
aa) arhivează documentele contabile specifice compartimentului cu respectarea confidențialității datelor și documentelor;
bb) asigură confidențialitatea datelor pe care se gestionează la nivelul compartimentului, care nu sunt destinate publicității prin mass-media.
cc) informează și consiliază persoanele în legătură cu prevederile Legii nr.448/2006 privind Protecția și promovarea drepturilor persoanelor cu handicap, republicată, cu modificările și completările ulterioare;
dd) verifică și primește actele care stau la baza întocmirii dosarelor pentru acordarea drepturilor prevăzute de Legea nr. 448/2006, republicată, cu modificările și completările ulterioare;
ee)primește certificatele și actele privind facilitățile acordate persoanelor cu handicap  aflate în evidența Direcției Generale de Asistență  Socială și Protecția Copilului a Județului Suceava; 
ff) acordă facilitățile Legii nr.448/2006, republicată, cu modificările și completările ulterioare (bilete transport, adeverințe, scutiri, decont card, vouchere de carburant etc.) persoanelor cu handicap din județul Suceava;
gg) actualizează situațiile cu persoanele cu handicap care beneficiază de legitimații de transport urban și le înaintează consiliilor locale.
hh) evaluează situația socioeconomică a persoanelor adulte aflate în dificultate și persoanelor vârstnice, a nevoilor și resurselor acestora, facilitând accesul la informații și servicii sociale adecvate în vederea refacerii și dezvoltării capacităților individuale și ale celor familiale, necesare pentru a depăși cu forțe proprii, situațiile de dificultate;
kk) acordă persoanei adulte aflate în dificultate și persoanei vârstnice Asistență și sprijin pentru exercitarea dreptului său la exprimarea liberă a opiniei;
ll) depune diligențe și colaborează cu Serviciul juridic și contencios pentru clarificarea situației juridice a persoanei adulte aflate în dificultate și a persoanei vârstnice, inclusiv pentru înregistrarea tardivă a nașterii acesteia;
mm) colaborează cu diferite instituții publice și private în vederea asigurării serviciilor de calitate adecvate nevoilor persoanelor adulte aflate în dificultate și a celor vârstnice;
nn) sprijină soluționarea cazurilor persoanelor adulte aflate în dificultate și a celor vârstnice, colaborând cu DGASPC – uri din țară, secții și spitale de psihiatrie în vederea monitorizării stării clinice și sociale a beneficiarilor ce trebuie instituționalizați.

     7.2 Compartimentul salarizare
a) preia lunar date din sistemul informatic de evidență a personalului activ în plată de la Serviciul resurse umane al Direcției Generale de Asistență Socială și Protecția Copilului a Județului Suceava, conform organigramei/statului de funcții, (intrări, ieșiri de personal, date personale, scutiri impozit pe venit în baza certificatelor de handicap, salarii de încadrare și sporuri, deduceri personale și suplimentare conform declarațiilor necesare stabilirii impozitului aferent drepturilor salariale lunare, structura locurilor/serviciilor/compartimentelor/formațiilor de lucru, a nomenclatoarelor de funcții, profesii, studii);
b) corelează foile colective de prezență, (întocmite, verificate și aprobate de persoanele în drept), cu documentele justificative, (cereri concedii de odihnă, certificate concedii medicale, cereri învoiri, obligații cetățenești etc.), pentru toate formațiile de lucru în vederea calculării propriu-zise a drepturilor salariale lunare conform acestora și preluarea acestora în sistemul informatic de calcul a salariilor; 
c) actualizează fișierele cu rețineri pe beneficiari și marcă;
d) actualizează fișierul cu plata drepturilor salariale prin cont/card;
e) calculează diferențele salariale justificate în baza documentelor aprobate și punerea lor în aplicare (reținerea/plata diferențelor rezultate);
f) calculează, preia și plătește sumele cuvenite, conform sentințelor judecătorești definitive și în baza hotărârilor judecătorești definitive și irevocabile;
g) întocmește, editează și verifică fișele de salarii, statele de plată prin casierie, borderourile pentru plata prin bănci, fluturașii pentru salarii, centralizatoarele control salarii, borderourile cu rețineri, situațiile recapitulative pe tipuri de sume și tipuri de activități;
h) preia, completează și verifică modul de calcul al concediilor medicale, în conformitate cu legislația în vigoare;
i) completează pe cererile de concediu odihnă înaintate spre aprobare numărul de zile de concediu odihnă la care au dreptul salariații;
j) înaintează semestrial, către ANAF – Administrația Județeană a Finanțelor Publice Suceava datele informative privind fondul de salarii (anexa 01099);
k) respectă și pune în aplicare prevederile legale  privind Protecția și promovarea drepturilor persoanelor cu handicap, întocmește și înaintează lunar situația privind angajarea persoanelor cu handicap, ținând cont de numărul acestora;
l) înaintează lunar Serviciului contabilitate, prestații sociale și achiziții publice centralizatoarele privind situațiile recapitulative pe centre de plasament și pe total unitate, reținerile și popririle, state de plată prin casierie, borderourile de plată în avans a concediilor de odihnă, pentru efectuarea ordonanțărilor și ordinelor de plată;
m) eliberează adeverințe (contribuabil/venit) solicitate de către salariații instituției pentru diferite instituții (primării, bănci, școli, policlinici, spitale, case de ajutor reciproc,  societăți comerciale în vederea achiziționării de bunuri în rate etc.); 
n) întocmește adeverințe la solicitările scrise ale angajaților reprezentând drepturile de care beneficiază sau a beneficiat pentru perioada solicitată;
o) editează situații cumulative referitoare la drepturile și obligațiile bănești ale personalului;
p) depune lunar, online pe baza certificatului digital calificat profesional, către ANAF– Administrația Județeană a Finanțelor Publice Suceava a Declarației privind obligațiile de plată a contribuțiilor sociale, impozitului pe venit și evidența nominală a persoanelor asigurate (Declarația 112);
q) verifică obligatoriu validarea declarațiilor lunare depuse;
r) depune Declarația 112 rectificativă atunci când situația o impune în cazul depistării unor erori la declarația inițială;
s) transferă/criptează fișierele cu restul de plată către  bănci/angajați, depune lunar la bănci borderourile plăți prin carduri, (după caz), în vederea  alimentării cardurilor salariaților;
ș) înaintează lunar către Casa de Asigurări de Sănătate Suceava documentația în vederea recuperării sumelor din FNUASS (Fondul Național Unic de Asigurări Sociale de Sănătate), copii concedii medicale completate și semnate de angajator cu baza de calcul, centralizatorul acestora, copie Declarație D112 care justifică sumele de virat/recuperat, adresa prin care se solicită recuperarea sumelor din FNUASS (Fondul Național Unic de Asigurări Sociale de Sănătate);
t) întocmește, verifică și depune în condițiile legii, Declarația  D205 privind impozitul reținut pe an fiscal.

     7.3 Compartimentul investiții și recepții lucrări
a) urmărește periodic stadiul de realizare a contractelor de achiziții publice privind realizarea sau întreținerea unor investiții atât cantitativ, calitativ, cât și valoric;
b) colaborează cu Serviciul contabilitate, prestații sociale și achiziții publice în ceea ce privește transmiterea actelor în vederea achitării contravalorii bunurilor livrate, a serviciilor prestate sau a lucrărilor executate precum și pentru înregistrarea corectă în evidențele contabile;
c)  participă în comisiile de recepție a lucrărilor, serviciilor;
d) întocmește și asigură recepția lucrărilor de investiții, reparații sau recepția serviciilor conform standardelor în vigoare, la investițiile unde nu sunt contractate servicii de dirigenție de șantier:
e) elaborează caietele de sarcini pentru atribuirea contractelor solicitate cu excepția investițiilor la care sunt elaborate de către proiectant;
f) asigură că există sursa de finanțare asigurată și că amplasamentul pe care se dorește realizarea obiectivului propus este al Direcției Generale de Asistență Socială și Protecția a Județului Copilului Suceava; 
g) urmărește contractarea și decontarea lucrărilor la obiectivele de investiții și reparații în colaborare cu compartimentele funcționale interesate;
h) urmărește execuția bugetară a capitolului investiții;
i) verifică, din punct de vedere tehnic de specialitate, ofertele de lucrări și prestări servicii;
j) urmărește derularea execuției lucrărilor de investiții și reparații în teren;
k) verifică situațiile de lucrări la investițiile unde nu sunt contractate servicii de dirigenție de șantier și propune acceptarea lor la plată;
l) coordonează activitatea de investiții pe obiective și surse de finanțare la nivelul Direcției Generale de Asistență Socială și Protecția Copilului  a Județului Suceava;
m) asigură, împreună cu Serviciul contabilitate, prestații sociale și achiziții publice, obținerea vizelor necesare de la organele în drept și deschiderea finanțării pentru obiectivele de investiții aprobate;
n) asigură pregătirea documentațiilor pentru avizare și aprobare a indicatorilor tehnico-economici pentru fiecare obiectiv de investiții;
o) întocmește informări în domeniile de specialitate;
p) face demersurile necesare pentru transferul, suplimentarea sau diminuarea sumelor alocate pentru investiții pe capitole și obiective în timpul execuției bugetare, împreună cu Serviciul buget, investiții, administrativ și Serviciul contabilitate, prestații sociale și achiziții publice;
r) desfășoară activitatea necesară de supraveghere tehnică pentru lucrările de investiții, reparații și lucrări de întreținere la obiectivele aparținând patrimoniului Direcției Generale de Asistență Socială și Protecția Copilului a Județului Suceava, la investițiile unde nu sunt contractate servicii de dirigenție de șantier;
s) urmărește întocmirea cărții tehnice a construcției pentru obiectivele de construcții;
ș) propune studii de fezabilitate/documentații de avizare a lucrărilor de intervenții pe care le supune aprobării autorității locale pentru lucrări de investiții;
t) prezintă trimestrial, sau ori de câte ori este nevoie, rapoarte cu privire la activitatea desfășurată în cadrul compartimentului;
ț) solicită, analizează ofertele de preț;
u) participă în comisiile de evaluare a licitațiilor publice;
v) urmărește și asigură rezolvarea cererilor, a scrisorilor și adreselor repartizate, soluționează în termenul prevăzut de lege corespondența repartizată;
x) respectă prevederile legale privind păstrarea confidențialității documentelor și a securității acestora;
y) elaborează propuneri pentru lucrările și fondurile necesare modernizării și întreținerea bunurilor și rețelei de utilități;
z) elaborează propuneri pentru lucrările și fondurile necesare administrării, modernizării și bunurilor finanțate de la bugetul local;
aa) răspunde de respectarea prevederilor prescripțiilor tehnice privind Inspecția de Stat pentru Controlul Cazanelor, Recipientelor sub presiune și Instalațiilor de Ridicat în vigoare și a normelor legale în vigoare pentru microcentralele termice, cazanele de abur și apă caldă, recipiente sub presiune și ascensoarele din dotarea DGASPC a Județului Suceava;
bb) organizează desfășurarea VTP-urilor - verificarea tehnică periodică la expirarea scadenței a microcentralelor termice, cazanelor de apă caldă și abur de joasă presiune și a ascensoarelor din dotarea centrelor din structura DGASPC a Județului Suceava;
cc) elaborează documentația de specialitate necesară în vederea realizării contractelor de achiziție publică pentru VTP, RSVTI, reparații electrice, întreținere ascensor și   motostivuitor; 
dd) răspunde și efectuează evidența centralizată a scadenței următoarei verificări VTP - verificări tehnice periodice la echipamentele care intră sub incidența ISCIR și prin care se acordă autorizarea;
ee) urmărește efectuarea reparaților electrice accidentale sau de intervenție la echipamentele și aparatele electrice;
ff) urmărește efectuarea reparațiilor accidentale la microcentrale, cazane, recipiente sub presiune și ascensoare;
gg) organizează și urmărește instructajele profesionale cu personalul de exploatare a cazanelor și recipientelor de presiune;
hh) realizează corespondența cu ISCIR și întocmește documentațiile cerute.   
 
     7.4 Compartimentul tehnic - administrativ
a) asigură paza și Protecția instituției;
b) asigură gestionarea mijloacelor auto care deservesc sediul Direcției Generale de Asistență Socială și Protecția Copilului a Județului Suceava;
c) asigură întreținerea și repararea corespunzătoare a parcului auto a sediului Direcției Generale de Asistență Socială și Protecția Copilului a Județului Suceava, astfel încât să realizeze încadrarea fiecărui autovehicul în consumurile specifice de carburanți și lubrifianți;
d) propune și aplică  măsuri  privind  exploatarea  rațională  a  mijloacelor  auto  din dotare, pentru folosirea cu maximum de eficiență a carburanților;
e) asigură utilizarea mijloacelor auto din dotarea Direcției Generale de Asistență Socială și Protecția Copilului a Județului Suceava, pentru transportul bunurilor materiale și   persoanelor;
f) urmărește realizarea fizică a lucrărilor de reparații efectuate la mijloacele auto din dotare și concordanța acestora cu valorile din contractele încheiate și cu  cele din devizele de lucrări prezentate la decontare;
g) fundamentează în baza normativelor legale în vigoare, propunerile de cheltuieli din bugetul Direcției Generale de Asistență Socială și Protecția Copilului a Județului Suceava, necesare funcționalității serviciului și realizării în condiții optime a atribuțiilor de serviciu;
h) întocmește situații pentru menținerea în cotele stabilite a cheltuielilor cu carburantul auto pe fiecare autoturism, conform legii;
i) răspunde  de  întocmirea  actelor privind  consumul de carburanți și lubrifianți, întocmește fișele activităților zilnice pentru fiecare mașină din dotare și a foilor de parcurs;           
j) asigură efectuarea  reviziilor tehnice și reparațiilor curente pentru asigurarea transportului pasagerilor și al bunurilor materiale;
k) pregătește din timp autovehiculele  pentru  efectuarea curselor  și  le  menține  în  perfectă  stare de funcționare;
l) propune spre casare autovehiculele de la sediul Direcției Generale de Asistență Socială și Protecția Copilului a Județului Suceava cu grad avansat de uzură;
m) colaborează cu  celelalte  servicii/compartimente  din  cadrul  Direcției Generale de Asistență Socială și Protecția Copilului a Județului Suceava, în executarea atribuțiilor specifice;
n) prezintă, la cererea conducerii, Direcției Generale de Asistență Socială și Protecția Copilului a Județului Suceava, rapoarte și informări privind activitatea desfășurată, în termenul și forma solicitată;
o) asigură respectarea legalității privind întocmirea și valorificarea tuturor documentelor contabile de gestiune și de evidență a patrimoniului;
p) asigură arhivarea documentelor specifice compartimentului cu respectarea confidențialității  datelor  și  documentelor;
q) asigură confidențialitatea datelor pe care le gestionează  la  nivelul compartimentului, care  nu  sunt destinate  publicității  prin  mass-media;
r) întocmește  note  și  rapoarte  referitoare  la  activitatea  desfășurată;
s) îndeplinește orice alte atribuții prevăzute de lege sau sarcini stabilite  de  către conducerea unității;
t) gestionează bunurile mobile și imobile din patrimoniul Direcției Generale de Asistență Socială și Protecția Copilului a Județului Suceava;
u) întocmește necesarul anual, trimestrial sau lunar privind aprovizionarea cu materiale de întreținere, piese de schimb, materiale de uz gospodăresc, obiecte de  inventar, furnituri de  birou, pentru buna funcționare a Direcției Generale de Asistență Socială și Protecția Copilului a Județului Suceava;
v) asigură și urmărește livrarea și depozitarea  bunurilor  materiale aprovizionate;
w) organizează și răspunde de evidența gestiunii, a mijloacelor fixe și obiectelor de inventar;
x) ține evidența tuturor actelor pe care le instrumentează;
y) urmărește recuperarea și valorificarea deșeurilor;
z) asigură numerotarea și imprimarea numerelor de inventar care au fost atribuite mijloacelor fixe; 
aa) consemnează în documente toate operațiunile privind mișcarea mijloacelor fixe și a obiectelor de inventar;
bb) asigură aprovizionarea mijloacelor materiale în raport de prevederile din contracte, de  stocurile existente, de stocurile tranzitorii, de consumurile normate, pentru prevenirea imobilizărilor;
cc) propune măsuri și asigură lichidarea stocurilor supranormative sau peste necesar; 
dd) asigură respectarea normelor legale pentru gestionarea, depozitarea, păstrarea, manipularea și eliberarea mijloacelor materiale;
ee) asigură predarea în condiții corespunzătoare a tuturor documentelor și lucrărilor realizate de salariații compartimentului la sectorul financiar contabil;
ff) urmărește activitățile privitoare la revizii și reparații făcute de personalul cu atribuții în acest sens și/sau de prestatorii de servicii; 
gg) întocmește situațiile privind stocul de combustibil și asigură transmiterea acestora către ordonatorul principal de credite ;
hh) stabilește stocurile normate de mijloace materiale în scopul asigurării unei aprovizionări normale și ritmice;
ii) răspunde de valorificarea bunurilor recuperate din operațiunile de clasare, declasare, scoatere din  uz;
jj) rezolvă, prin consultare cu conducerea unității, toate problemele ce revin sectorului tehnic administrativ;
kk) organizează și controlează activitatea persoanelor cu atribuții de pază în scopul asigurării integrității bunurilor ce aparțin instituției;
ll) planifică, organizează și distribuie bunurile materiale și accesoriile necesare desfășurării activității personalului  din cadrul aparatului propriu al instituției;
mm) primește materialele care se aprovizionează, verifică cantitățile indicate în  documentele care le însoțesc și controlează cât este posibil calitatea acestora. Răspunde de depozitarea lor în bune condițiuni pentru a se evita degradarea, respectându-se și normele de Protecția muncii și a celor de prevenirea și stingerea incendiilor;
nn) întocmește notele de  recepție pentru toate bunurile materiale cumpărate și predă documentele la Serviciul financiar-contabil, pentru efectuarea plăților.
oo) deschide fișele de inventar personal, pe care le ține la zi cu toate modificările apărute;
pp) distribuie echipamentul de Protecția muncii și ține evidența acestuia;
qq) semnează fișele de lichidare ale salariaților cărora le încetează contractul individual de muncă sau raportul de serviciu, numai după o atentă verificare a inventarelor personale;
rr) asigură respectarea normelor emise de Ministerul Finanțelor cu privire la întocmirea și utilizarea documentelor justificative pentru toate operațiunile patrimoniale și înregistrarea lor în contabilitate în perioada la care se referă;
ss) întocmește și ține la zi documentele de intrare-ieșire a valorilor materiale pe fișe analitice - obiecte de inventar și mijloace fixe, precum și evidența computerizată a valorilor materiale (note de intrare-recepție, bonuri de consum, bonuri de transfer și bonuri de mișcare a mijloacelor fixe).
tt)  asigură materialele necesare desfășurării activității sediului Direcției Generale de Asistență Socială și Protecția Copilului a Județului Suceava;
uu) repartizează bonuri cantități fixe către centrele din cadrul Direcției Generale de Asistență Socială și Protecția Copilului a Județului Suceava în funcție de solicitările făcute, normativele de consum în vigoare și aprobările date;
vv) asigură funcționarea în condiții optime a centralei termice de la sediul Direcției și răspunde de întreținerea zilnică a cazanului și a instalațiilor auxiliare, conform instrucțiunilor de exploatare și a prevederilor prescripțiilor tehnice ISCIR (Inspecția de Stat pentru Controlul Cazanelor, Recipientelor sub Presiune și Instalațiilor de Ridicat)  în vigoare;
ww) asigură efectuarea reviziilor tehnice periodice la centrala termică.

     7.5 Compartiment arhivă
a) inițiază și organizează activitatea de întocmire a nomenclatorului dosarelor în cadrul Direcției Generale de Asistență Socială și Protecția Copilului a Județului Suceava și urmărește modul de aplicare a nomenclatorului la constituirea dosarelor;
b) verifică și preia de la servicii/compartimente, pe bază de inventare, dosarele constituite, întocmește inventare pentru documentele fără evidență, aflate în depozit, asigură evidența tuturor documentelor intrate și ieșite din depozitul de arhivă, pe baza registrului de evidență concretă;
c) cercetează documentele din depozit în vederea eliberării copiilor și certificatelor solicitate, în conformitate cu legile în vigoare; 
d) pune la dispoziție documente pe bază de semnătură și cerere aprobată de către directorul executiv al Direcției Generale de Asistență Socială și Protecția Copilului a Județului Suceava, ține evidența documentelor împrumutate compartimentelor creatoare, la restituire verificând integritatea documentului împrumutat, iar după restituire realizează reintegrarea acestora la fond;
e) organizează depozitul de arhivă după criterii prealabil stabilite, conform prevederilor Legii arhivelor naționale nr.16/1996, republicată, menține ordinea și asigură curățenia în depozitul de arhivă;
f) pregătește documentele (cu valoare istorică) și inventarele acestora, în vederea predării la arhivele naționale, conform Legii arhivelor naționale nr.16/1996, republicată;
g) pune la dispoziția delegatului arhivelor naționale toate documentele solicitate cu prilejul efectuării acțiunii de control privind situația arhivelor de la creatori; 
h) păstrează confidențialitatea tuturor informațiilor;
i) îndeplinește și alte atribuții specifice stabilite pe linie ierarhică.
